CELEX: C2005/229/37
Language: el
Date: 2005-09-17 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 9ης Ιουνίου 2005, στην υπόθεση T-265/03, Helm Düngemittel GmbH κατά Επιτροπής των Ευρωπαϊκών Κοινοτήτων (Επισιτιστική βοήθεια — Μερική κατάσχεση της εγγυήσεως παραδόσεως — Αίτηση αποδόσεως του κατασχεθέντος ποσού — Ρήτρα διαιτησίας — Προσφυγή ακυρώσεως — Απαράδεκτο)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/18
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 9ης Ιουνίου 2005
   στην υπόθεση T-265/03, Helm Düngemittel GmbH κατά Επιτροπής των Ευρωπαϊκών Κοινοτήτων (1)
   
   (Επισιτιστική βοήθεια - Μερική κατάσχεση της εγγυήσεως παραδόσεως - Αίτηση αποδόσεως του κατασχεθέντος ποσού - Ρήτρα διαιτησίας - Προσφυγή ακυρώσεως - Απαράδεκτο)
   (2005/C 229/37)
   Γλώσσα διαδικασίας: η γερμανική
   Στην υπόθεση T-265/03, Helm Düngemittel GmbH, με έδρα το Αμβούργο (Γερμανία), εκπροσωπούμενη από τον W. Waschmann, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: G. Berscheid και M. Niejahr), με αντικείμενο προσφυγή περί ακυρώσεως της αποφάσεως που φέρεται να περιέχεται σε επιστολή της Επιτροπής της 23ης Μαΐου 2003, περί κατασχέσεως μέρους της εγγυήσεως παραδόσεως που συνέστησε η προσφεύγουσα, λόγω καθυστερήσεως στην παράδοση λιπάσματος στο πλαίσιο δράσεως επισιτιστικής βοήθειας προς τη Βόρεια Κορέα, κατ' εφαρμογή του κανονισμού (ΕΚ) 2519/97 της Επιτροπής, της 16ης Δεκεμβρίου 1997, για τις γενικές διατάξεις κινητοποίησης προϊόντων που χορηγούνται δυνάμει του κανονισμού (ΕΚ) αριθ. 1292/96 του Συμβουλίου για την κοινοτική επισιτιστική βοήθεια (ΕΕ L 346, σ. 23), το Πρωτοδικείο (τρίτο τμήμα), συγκείμενο από τους M. Jaeger, πρόεδρο, και τους J. Azizi και E. Cremona, δικαστές, γραμματέας: H. Jung, εξέδωσε στις 9 Ιουνίου 2005 διάταξη με το ακόλουθο διατακτικό:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Καταδικάζει την προσφεύγουσα στα δικαστικά έξοδα.
            
         
      (1)  ΕΕ C 239 της 4.10.2003